Publication: Magyar Közlöny
Issue: MK-2003-73 (Year: 2003, Number: 73)
Era: 1990-2004
Section: a 69/2003. (VI. 25.) FVM rendelethez
Paragraph Index: 1243

2. Monitoring vizsgálat emberi fogyasztás céljából levágott juhok és kecskék esetében 2.1. Az emberi fogyasztás céljából levágott, 18 hónaposnál idõsebb korú vagy olyan egyedek esetén, amelyeknek több mint két állandó metszõfoga áttört, a minisztérium határozza meg az országos, illetve a megyei mintaszámokat. A minisztérium a mintaszámok évenkénti megállapításánál a legutolsó rendelkezésre álló éves vágólajstromot veszi alapul. A juhokra és kecskékre országosan és megyénként külön mintaszámokat kell meghatározni. Mindkét állatfaj esetén a minimális mintaszámot úgy kell megállapítani, hogy az legalább elérje a vágásra került anyaállatok — a vágólajstrom alapján kiszámított, illetve becsült — számának huszonöt százalékát. 2.2. Minden megyében a juh-, illetve a kecskelétszámot reprezentáló számú mintát kell gyûjteni, e mintavételnek folyamatosnak kell lennie. A mintavételt úgy kell megtervezni, hogy a származás, a faj, illetve fajta, az életkor, a tenyésztési, illetve hasznosítási irány, vagy egyéb jellemzõk szerint kialakítható csoportok egyike se kerüljön túlsúlyba, továbbá, hogy minél több kényszervágott egyed kerüljön vizsgálatra. Az állatok életkorát a fogváltás, az ivarérettségre utaló jelek, vagy a születésre vonatkozó dokumentáció alapján kell meghatározni. Egy állományon belül, ha ez lehetséges kerülni kell az ismételt mintavételt.

Source: https://magyarkozlony.hu/hivatalos-lapok/3b35fff569a6a7751f0d5ef7006789dcd9324942/dokumentumok/4a57c0c31fc362ef078b87e3af7d09266cd5f96d/letoltes